Na osnovu člana 27 stav 1 tačka 1 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22, 084/22, 081/25, 098/25), člana 38 stav  1  Statuta opštine Nikšić (“Službeni list CG - Opštinski propisi”, br.31/18, 21/23 i 42/25 i „Službeni list CG“, broj  62/25) i člana 17  stav 1 alineja 11 Statuta Društva sa ograničenom odgovornošću ”Autobuska stanica” Nikšić („Službeni list CG- opštinski propisi“, br. 050/22, 014/25, 042/25, 069/25 ), Skupština opštine Nikšić, na sjednici održanoj                      2026. godine  donijela je

ODLUKU
o davanju saglasnosti na Predlog Ugovora o povjeravanju obavljanja linijskog  gradskog i prigradskog  prevoza  putnika  na teritoriji opštine Nikšić
                                                
Član 1
Daje se saglasnost na Predlog Ugovora o povjeravanju obavljanja linijskog  gradskog i prigradskog  prevoza  putnika  na teritoriji opštine Nikšić . 
                                                                                Član 2
Sastavni dio ove odluke je Predlog Ugovora o povjeravanju obavljanja linijskog  gradskog i prigradskog  prevoza  putnika  na teritoriji opštine Nikšić.
Član 3
Ovlašćuje se Predsjednik Opštine da u ime Opštine Nikšić zaključi ugovor iz  člana 1 ove odluke.
Član 4
Ova odluka stupa na snagu danom  objavljivanja u „Službenom listu Crne Gore – Opštinski propisi“.

Članom 27 stav 1 tačka 1 Zakona o lokalnoj  samoupravi  ("Službeni list Crne Gore", br. 002/18, 034/19, 038/20, 050/22, 084/22, 081/25, 098/25) propisano je da Opština, u skladu sa zakonom i drugim propisima uređuje i obezbjeđuje obavljanje i razvoj komunalnih djelatnosti, održavanje komunalne infrastrukture i komunalnog reda.

Članom 38 stav 1 Statuta Opštine Nikšić (“Službeni list CG-opštinski propisi”, br. 31/18 i 21/23 i 42/25 i “Službeni list CG”, broj 62/25) propisano je da Skupština u vršenju poslova iz svoje nadležnosti donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.
[bookmark: _GoBack]Članom 17 stav 1 alineja 11 Statuta Društva sa ograničenom  odgovornošću ”Autobuska stanica” Nikšić („Službeni list CG - opštinski propisi“, br. 050/22, 014/25, 042/25, 069/25), propisano je da osnivač Društva daje saglasnost na Predlog ugovora o povjeravanju obavljanja komunalnih djelatnosti i korišćenje komunalne  infrastrukture i drugih sredstava u svojini Opštine.
Članom 3 st. 1. tačka 7. Zakona o komunalnim djelatnostima ("Službeni list Crne Gore", br. 055/16 074/16, 002/18, 066/19, 140/22, 084/24)propisano je da je javni prevoz putnika u gradskim i prigradskim naseljima komunalna djelatnost, koja saglasno stavu 6 istog člana predstavlja djelatnost od javnog interesa.
Članom 14 stav 1 istog zakona propisano je da obavljanje komunalnih djelatnosti na svojoj teritoriji obezbjeđuje i bliže uređuje jedinica lokalne samouprave, dok je članom 20 st. 1. tč. 1 propisano da komunalne djelatnosti mogu obavljati privredna društva, sa svojstvom pravnog lica, koje osniva jedinica lokalne samouprave u skladu sa zakonom.
Dalje, članom 21 stav 1. ovog zakona propisano je da jedinica lokalne samouprave obavljanje komunalnih djelatnosti povjerava privrednom društvu iz člana 20 ovog zakona ugovorom o povjeravanju obavljanja komunalnih djelatnosti, stavom 2 da se ugovor zaključuje na period koji ne može biti kraći od tri ni duži od deset godina., dok je stavom 3 propisan sadržaj ugovora ( predmet ugovora; vrijeme na koje se ugovor zaključuje; potreban kadar i opremu za vršenje komunalnih djelatnosti; komunalnu infrastrukturu koja se daje na korišćenje za obavljanje komunalne djelatnosti i uslove i način njenog korišćenja; cijene za pružanje komunalnih usluga, u skladu sa članom 54 ovog zakona; prava i obaveze ugovornih strana; način dostizanja propisanog kvaliteta i efikasnosti u obavljanju komunalnih djelatnosti; način pripreme i dostavljanja godišnjeg programa i izvještaja o obavljanju komunalne djelatnosti; način vršenja kontrole nad sprovođenjem ugovora; razloge za raskid ugovora prije isteka roka na koji je zaključen sa obavezama vršilaca komunalnih djelatnosti u slučaju raskida i druge elemente od značaja za povjeravanje poslova).
Članom 29 stav 1. propisano je da se ostvarivanje javnog interesa obezbjeđuje vršenjem komunalnih djelatnosti na način i pod uslovima utvrđenim ovim zakonom, odlukama jedinice lokalne samouprave, odnosno Vlade i ugovorom, te stavom 2 da se javni interes obezbjeđuje preko privrednih društava iz člana 20 stav 1 alineja 1, između ostalog i ugovorom o povjeravanju poslova koji se odnose na određenu komunalnu djelatnost;

Članom 35 stav 7. Zakona o prevozu u drumskom saobraćaju ("Službeni list Crne Gore", br. 071/17, 067/19, 052/26)propisano je da linijski gradski i prigradski prevoz putnika obavlja samo prevoznik kojem je nadležni organ jedinice lokalne uprave povjerio obavljanje te djelatnosti, stavom 8 da se linijski gradski i prigradski prevoz putnika obavlja pod uslovima i na način propisan ovim zakonom i propisima nadležnog organa jedinice lokalne samouprave, te stavom 9 da organizaciju i način obavljanja linijskog gradskog i prigradskog prevoza putnika propisuje nadležni organ jedinice lokalne samouprave.
Razlozi:
Zaključenjem ugovora o povjeravanju obavljanja komunalne djelatnosti ostvaruju se formalno-pravne pretpostavke za obavljanje djelatnosti javnog prevoza putnika u gradskim i prigradskim naseljima, uređuju međusobni odnosi ugovornih strana uz zaštitu i ostvarivanje javnog interesa, a u cilju unaprijeđenja standarda korisnika usluga.

Na osnovu navedenog predlaže se Skupštini opštine Nikšić da donese Odluku o davanju saglasnosti na na Predlog Ugovora o povjeravanju obavljanja linijskog  gradskog i prigradskog  prevoza  putnika  na teritoriji opštine Nikšić.

